laion/Wikipedia-Exotic huggingface dataset:
המחלקה הפדרלית למשפטים ומשטרה

המחלקה הפדרלית למשפטים ומשטרה היא משרד המשפטים והמשטרה של שווייץ. היא אחת משבע המחלקות הפדרליות שראשיהן הם חברי מועצת הברית, הממשלה הפדרלית של המדינה. המחלקה נוסדה בשנת 1848. בשנת 2020 הועסקו בה כ-2,700 עובדים. מטה המחלקה שוכן באגף המערבי של הארמון הפדרלי בעיר ברן. בראש המחלקה עומדת כיום (2023) אליזבת באום-שניידר, ראש המחלקה ה-46. במחלקה כלולים הגופים הבאים: המזכירות הכללית, לרבות מרכז שירותי ה-IT ושירות המעקב אחר דואר וטלקומוניקציה משרד המשפטים הפדרלי משרד המשטרה הפדרלי - מטפל בענייני משטרה ברמה העל-קנטונלית משטרת הפלילים הפדרלית שירות מודיעין הפנים (השירות לניתוח ולמניעה) מזכירות המדינה להגירה - עוסקת במהגרים ומבקשי מקלט המכון הפדרלי למטרולוגיה - עוסק בענייני מדידה ותקינה המכון הפדרלי לקניין רוחני המכון השווייצרי למשפט השוואתי מועצת ההימורים הפדרלית הנציבות הלאומית למניעת עינויים הנציבות הפדרלית להגירה - גוף מייעץ הנציבות הפדרלית לניהול זכויות יוצרים וזכויות נלוות הרשות הפדרלית לפיקוח (מבקר המדינה) הנציבות לבחינת הטיפול בנידונים למאסר עולם אתר האינטרנט הרשמי של המחלקה הפדרלית למשפטים ומשטרה אתר המחלקה (באנגלית) המחלקה הפדרלית למשפטים ומשטרה, ברשת החברתית אקס (טוויטר) המחלקה הפדרלית למשפטים ומשטרה, סרטונים בערוץ היוטיוב הסדרת הגרלות היא בסמכות הקנטונים.
הקסם השחור (סדרת טלוויזיה)

הקסם השחור (בשוודית: The Adventures of Black Beauty) היא סדרה בריטית המבוססת על ספרה של אנה סואל "הסייח השחור". עלילת הסדרה נפרסה לאורך 52 פרקים (בארץ שודרו 26 פרקים). לסדרה יצאה סדרת המשך ששודרה בערות הילדים בשנות התשעים - הרפתקאותיו החדשות של הקסם השחור. הסדרה אינה מהווה עיבוד לספר מ-1877 של אנה סואל, אלא מהווה ״המשך״ הכולל בתוכו דמויות חדשות שנוצרו בידי טד וויליס, ביניהם - ד״ר ג׳יימס גורדון, בגילומו של וויליאם לוקאס, וילדיו ויקי (ג׳ודי באוקר) וקווין (רודריק שאו), המשמשים כבעליו של הסוס ״בוקי״ (נקרא כך בדיבוב העברי, במקור שמו ״ביוטי״). בין דמויות המשנה נכללת מנהלת משק הבית של דוקטור גורדון - איימי ווינת׳רופ (שרלוט מיטשל) וילד מקומי בשם אלברט קליפטון (טוני מיידן). נעימת הנושא של הסדרה "הדהירה הביתה" ("Galloping Home") הולחנה בידי דניס קינג, והפכה למזוהה מאד עם הסדרה. "הקסם השחור", במסד הנתונים הקולנועיים IMDb (באנגלית) "הקסם השחור", באתר Metacritic (באנגלית) "הקסם השחור", במסד הנתונים הקולנועיים KinoPoisk (ברוסית) שידורי רדיו וטלוויזיה - שבת, דבר, 21 ביוני 1974 שידורי רדיו וטלוויזיה - יום ו', דבר, 20 בדצמבר 1974 טלוויזיה - שבת, דבר, 28 ביוני 1974 בטלוויזיה - יום שישי, דבר, 16 באוגוסט 1974 טלוויזיה - יום ששי, דבר, 26 ביולי 1974 טלוויזיה כללית - יום ו' – 12.7, על המשמר, 12 ביולי 1974 טלוויזיה - יום ששי, דבר, 30 באוגוסט 1974 טלוויזיה - יום שישי, דבר, 6 בספטמבר 1974 טלוויזיה - יום שישי, דבר, 25 באוקטובר 1974 טלוויזיה - יום ששי, דבר, 18 באוקטובר 1974 טלוויזיה - יום ששי, דבר, 1 בנובמבר 1974
אטסוקי איטו

אטסוקי איטו (ביפנית: 伊藤 敦樹; נולד ב-11 באוגוסט 1998 באוראווה שביפן) הוא כדורגלן יפני המשחק בעמדת הקשר האחורי בקבוצת אוראווה רד דיימונדס מליגת העל היפנית ובנבחרת יפן. איטו גדל במחלקת הנוער של אוראווה רד דיימונדס, ובהמשך שיחק בקבוצת הכדורגל של אוניברסיטת ריוצו קייזאי. בשנת 2021 החל לשחק בקבוצה הבוגרת של אוראווה רד דיימונדס במסגרת ליגת העל היפנית. ב-15 ביוני 2023 ערך איטו את הופעת הבכורה שלו בנבחרת יפן, בניצחון 6-0 על נבחרת אל סלוודור במשחק ידידות. ב-12 בספטמבר 2023 הבקיע את שער הבכורה שלו בנבחרת, בניצחון 4-2 על נבחרת טורקיה במשחק ידידות. אוראווה רד דיימונדס ליגת האלופות האסיאתית (1): 2022 גביע הקיסר (1): 2021 הסופר קאפ היפני (1): 2022 אטסוקי איטו, ברשת החברתית אקס (טוויטר) אטסוקי איטו, ברשת החברתית אינסטגרם אטסוקי איטו, באתר Transfermarkt אטסוקי איטו, באתר Soccerway אטסוקי איטו, באתר WorldFootball.net אטסוקי איטו, באתר National Football Teams אטסוקי איטו, באתר FootballDatabase.eu אטסוקי איטו, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אטסוקי איטו".
ינקובה מינטה

ינקובה מינטה מואט (באנגלית: Yankuba Minteh Moat; נולד ב-22 ביולי 2004 בגמביה) הוא כדורגלן גמביאני המשחק בעמדת קשר הכנף בקבוצת ברייטון מהפרמייר ליג. מינטה גדל במחלקות הנוער של סטיב ביקו ואודנסה בולקלוב. בעונת 2022/2023 ערך 17 הופעות ליגה במדי הקבוצה הבוגרת של אודנסה בולקלוב במסגרת ליגת העל הדנית, בהן הבקיע ארבעה שערים. ב-12 ביוני 2023 חתם מינטה בניוקאסל יונייטד מהפרמייר ליג, והושאל לפיינורד מליגת העל ההולנדית למשך עונת 2023/2024. ב-4 באוגוסט ערך את הופעת הבכורה שלו במועדון, בהפסד 1-0 לפ.ס.וו. איינדהובן במסגרת הסופר קאפ ההולנדי. ב-13 באוגוסט ערך את הופעת הבכורה שלו בליגה, בתיקו 0-0 נגד פורטונה סיטארד במסגרת המחזור הראשון. ב-3 בספטמבר הבקיע את שער הבכורה שלו במועדון, בניצחון 5-1 על אוטרכט במסגרת המחזור הרביעי בליגה. ב-1 ביולי 2024 חתם בברייטון. ב-10 בספטמבר 2023 ערך מינטה את הופעת הבכורה שלו בנבחרת גמביה, בתיקו 2-2 נגד נבחרת הרפובליקה של קוגנו במסגרת מוקדמות גביע אפריקה לאומות 2023. במשחק זה הבקיע את שער הבכורה שלו בנבחרת. נכלל בסגל נבחרת גמביה לטורניר גביע אפריקה לאומות 2023. מדיה וקבצים בנושא ינקובה מינטה בוויקישיתוף ינקובה מינטה, באתר Transfermarkt ינקובה מינטה, באתר Soccerway ינקובה מינטה, באתר WorldFootball.net ינקובה מינטה, באתר National Football Teams ינקובה מינטה, באתר FootballDatabase.eu Feyenoord sign 18-year-old Gambian winger Yankuba Minteh on loan from Newcastle United באתר One Football, ‏ 12 ביוני 2023 (באנגלית) Newcastle United sign Gambia forward Yankuba Minteh באתר הרשמי של ניוקאסל יונייטד, 12 ביוני 2023 (באנגלית) CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
יחסי אפגניסטן–קזחסטן

יחסי אפגניסטן-קזחסטן מתייחסים ליחסים הבילטרליים בין אפגניסטן לקזחסטן שהחלו ב-1992. הקזחים נרדפו בידי המשטר הסטליניסטי בשנות ה-30 של המאה ה-20, ורבים מאלה שברחו לברית המועצות היגרו לאפגניסטן. אלפי קזחים המשיכו להתגורר באפגניסטן עד לפרוץ הסכסוך האפגני (אנ'). היחסים הדיפלומטיים הרשמיים בין שתי המדינות כוננו ב-12 בפברואר 1992. ב-1993 פתחה אפגניסטן שגרירות באלמטי, מהערים הגדולות בקזחסטן, בעוד ב-2002 פתחה קזחסטן שגרירות בקאבול, בירת אפגניסטן. ב-1996, במהלך מלחמת האזרחים באפגניסטן, ארגנה קזחסטן ועידת חירום ביחד עם רוסיה ומדינות נוספות ממרכז אסיה מתוך מאמץ לפתור את המשבר באפגניסטן. במאי 2011 שלחה קזחסטן כוחות שיילחמו לצד ארצות הברית במלחמת אפגניסטן, במסגרת כוח הסיוע הביטחוני הבינלאומי. בכך הפכה קזחסטן למדינה הראשונה ממדינות ברית המועצות לשעבר ששולחת כוחות להילחם לצד ארצות הברית. ב-2014 הוערך שווי המסחר בין קזחסטן לאפגניסטן בכ-336.7 מיליון דולר. נכון ל-2017, קזחסטן שלחה 20 מיליארד דולר לשם סיוע הומניטרי לאפגניסטן. ב-2021, לאחר שהטליבאן השתלט על קאבול, הודיעה קזחסטן כי היא איננה מכירה בממשלת הטליבאן כממשלה האפגנית הלגיטימית. נשיא קזחסטן קאסים-ג'ומארט טוקאייב הודיעה כי ארצו תגן על עצמה מפני איומים העלולים להישקף מהמדינה. "Development of kazakhstani relations with Afghanistan at the present stage". Articlekz.com. נבדק ב-12 בנובמבר 2021. {{cite web}}: (עזרה)
ריויה מורישיטה

ריויה מורישיטה (ביפנית: 森下 龍矢; נולד ב-11 באפריל 1997 בקקגאווה שביפן) הוא כדורגלן יפני המשחק בעמדת הקשר בקבוצת נגויה גראמפוס מליגת העל היפנית ובנבחרת יפן. מורישיטה גדל במחלקת הנוער של ג'ובילו איוואטה, ובהמשך שיחק בקבוצת הכדורגל של אוניברסיטת מייג'י. בשנת 2020 החל לשחק בקבוצה הבוגרת של סגאן טוסו במסגרת ליגת העל היפנית, ובסך הכל ערך 33 הופעות ליגה, בהן הבקיע שלושה שערים. ב-9 בינואר 2021 חתם בנגויה גראמפוס מליגת העל היפנית. ב-15 ביוני 2023 ערך מורישיטה את הופעת הבכורה שלו בנבחרת יפן, בניצחון 6-0 על נבחרת אל סלוודור במשחק ידידות. נגויה גראמפוס גביע הליגה היפנית (1): 2021 מדיה וקבצים בנושא ריויה מורישיטה בוויקישיתוף ריויה מורישיטה, ברשת החברתית אקס (טוויטר) ריויה מורישיטה, ברשת החברתית אינסטגרם ריויה מורישיטה, באתר Transfermarkt ריויה מורישיטה, באתר Soccerway ריויה מורישיטה, באתר BDFutbol ריויה מורישיטה, באתר WorldFootball.net ריויה מורישיטה, באתר National Football Teams ריויה מורישיטה, באתר FootballDatabase.eu ריויה מורישיטה, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריויה מורישיטה".
סייאה מאיקומה

סייאה מאיקומה (ביפנית: 毎熊 晟矢; נולד ב-16 באוקטובר 1997 בנגסאקי שביפן) הוא כדורגלן יפני המשחק בעמדת המגן הימני בקבוצת סרסו אוסקה מליגת העל היפנית ובנבחרת יפן. מאיקומה החל את הקריירה המקצוענית שלו בקבוצת וי-וארן נגסאקי, במדיה ערך 74 הופעות ליגה והבקיע ששה שערים במסגרת ליגת המשנה היפנית. ב-9 בינואר 2022 חתם מאיקומה בסרסו אוסקה מליגת העל היפנית. ב-12 בספטמבר 2023 ערך מאיקומה את הופעת הבכורה שלו בנבחרת יפן, בניצחון 2–4 על נבחרת טורקיה במשחק ידידות. נכלל בסגל נבחרת יפן לטורניר גביע אסיה 2023. מדיה וקבצים בנושא סייאה מאיקומה בוויקישיתוף סייאה מאיקומה, ברשת החברתית אקס (טוויטר) סייאה מאיקומה, ברשת החברתית אינסטגרם סייאה מאיקומה, באתר Transfermarkt סייאה מאיקומה, באתר Soccerway סייאה מאיקומה, באתר WorldFootball.net סייאה מאיקומה, באתר National Football Teams סייאה מאיקומה, באתר FootballDatabase.eu סייאה מאיקומה, באתר ESPN 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סייאה מאיקומה".
Live Is Life

"Live Is Life" הוא שיר של להקת הפופ רוק האוסטרית אופוס (Opus) משנת 1984. השיר שוחרר כסינגל הראשון מהאלבום לייב הראשון שלהם Live Is Life ונכלל גם בגרסה האמריקאית באלבומם הרביעי Up and Down משנת 1984. השיר היה ללהיט מספר 1 באירופה בקיץ 1985, וגם הגיע למקום הראשון בקנדה ול-40 הגדולים בארצות הברית ב-1986. הוא כוסה על ידי אמנים רבים. לאחר שהלהקה הוציאה מספר סינגלים, "Live Is Life" זכה להצלחה עצומה ב-1985, והגיע לראש המצעדים של מדינות רבות, כולל אוסטריה (שמונה שבועות), מערב גרמניה, צרפת (שבעה שבועות) ושוודיה (ארבעה שבועות). השיר נוצר במהלך קונצרט באוברוורט, ב-2 בספטמבר 1984 בזמן שהלהקה חגגה את יום השנה האחת-עשרה להיווסדה. הוא הוקלט בגרסה חיה כשהקהל שר ביחד עם הלהקה לאורך בתי השיר. במילות השיר, הוא מבטא את "החיבור הנלהב של הלהקה לבמה". השיר בוצע במהלך קמפיין הצדקה ב-1985, "Austria für Afrika". בשנת 1994, לרגל מונדיאל 1994, אופוס הוציאה גרסה נוספת של "Live Is Life", אשר נכנסה שוב לעשירייה הראשונה באוסטריה. השיר הוקלט שוב על ידי הלהקה ב-2008, גם בגרסת סולו וגם בהשתתפות ג'רי. ב-19 באפריל 1989, במהלך החימום במינכן לפני חצי הגמר של הליגה האירופית (אז כגביע אופ"א) בין באיירן מינכן לנאפולי (כדורגל), ביצע דייגו מראדונה מופע הקפצות כדור (Keepie uppie) מאולתר שהסתנכרן לקצב של השיר "Live Is Life", כשהשיר התנגן במקרה ברמקולים של האצטדיון במהלך החימום. בלבול מסוים נמשך בקרב אלה שחולקים על כך שמופע ההקפצות הנ"ל נערך במינכן. יורגן קלינסמן טען בין היתר כי זה קרה במהלך הגמר בשטוטגרט: היו 70,000 איש באצטדיון ומראדונה עלה למגרש. אנחנו בצד השני של המגרש, מתחממים כמו גרמנים: ברצינות, מרוכזים. מתנגנת מוזיקה, השיר "Live is Life", ולקצב השיר התחיל מראדונה ללהטט בכדור. אז הפסקנו את החימום שלנו. מה הבחור הזה עושה? הוא מהלטט מהכתפיים שלו. ולא יכולנו להתחמם יותר כי היינו צריכים לצפות בבחור הזה. מנחה הספורט הבלגי פרנק רייס, שערך את הסרטון והפיץ אותו דרך יוטיוב, טען כי החימום הזה התקיים רגע לפני חצי הגמר במינכן. עד 2013, הקליפ של רייס צבר כמעט שני מיליון צפיות ביוטיוב. יום השנה ה-25 לחימום של מראדונה צוין ברמה בינלאומית, כאשר עיתונים הגיבו על כישוריו ועל ההשפעה הטרנספורמטיבית שהייתה לו על נאפולי ודרום איטליה. הרוויג רודיסר - קולות ראשיים. אוואלד פפלגר - גיטרה, קולות. ניקי גרובר - גיטרה בס, קולות. קורט-ריין פליסנייר - אורגן, קולות. גונטר גרסמאק - תופים. גונטר טימישי - כלי הקשה, קולות. מידע על היצירה "Live Is Life" באתר מיוזיק בריינז מידע על הסינגל "Live Is Life" באתר מיוזיק בריינז מידע על השיר "Live Is Life" באתר AllMusic מידע על היצירה "Live Is Life" באתר Discogs מילות השיר "Live Is Life" באתר Genius מידע על הרצועה "Live Is Life" באתר ספוטיפיי Steffen Hung, Opus - Live Is Life, austriancharts.at https://books.google.co.il/books?id=ELfnhp4T-T4C&dq=%22reggae%22&pg=PA41&redir_esc=y#v=onepage&q=%22reggae%22&f=false https://www.socceramerica.com/publications/article/53912/klinsmann-recalls-maradonas-live-is-life-warm-u.html On This Day In 1989: Maradona Warmed Up To Live Is Life (VIDEO), HuffPost UK, ‏2014-04-19 (באנגלית) Video: Diego Maradona – even warming up he was a bit special - Telegraph, web.archive.org, ‏2010-12-19 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Live Is Life".
לא תראה אותי בוכה

"לא תראה אותי בוכה" הוא שיר של הזמר-יוצר הישראלי עדן חסון. השיר נכתב והולחן על ידי עדן חסון, נדב אהרוני ואלמוג קריאף, עובד והופק בידי נדב אהרוני ויצא לאור כסינגל ב-25 ביוני 2023. כשבוע לפני צאת השיר פרסם הזמר-יוצר הישראלי עדן חסון פוסט בו התוודה כי לאחר תקופה בה לא התאפשר לו ליצור מוזיקה חדשה אף על פי שניסה, הוא יצא לחופשה מהתעסקות במוזיקה, עסק בעצמו והגיע לתובנות חדשות. באותו פוסט הודיע כי בזמן הקרוב הוא מתכוון להוציא כמות של שירים בהפרשי זמנים קצרים.ב-25 ביוני 2023 הוציא חסון 3 שירים ברצף, "חישגוזים", "לא תראה אותי בוכה" ו"החיים לפניי". על "לא תראה אותי בוכה" כתב הזמר: יש לי קטע עם שירים עצובים על ביט שמח. משהו בביפיאם המהיר הזה נותן הרבה יותר כוח למילים. ומסיפור - זה הופך לפנטזיה. וחוץ מזה, הרבה יותר נעים לרקוד אל תוך הכאב מאשר לשקוע לתוכו. — עדן חסון, יש לי קטע עם שירים עצובים, אינסטגרם, 25 ביוני 2023 השיר נכתב והולחן על ידי עדן חסון, נדב אהרוני ואלמוג קריאף, ועובד והופק בידי נדב אהרוני. "לא תראה אותי בוכה" הוא שיר באורך 3:42 דקות, המשלב עיבוד מוזיקת דאנס אלקטרונית. בשיר מתאר חסון שני בני זוג שהיו קרובים בעבר אך כעת התרחקו: ”נזכר איך שהייתי בא ומעביר לך שמירות, אני מסבך אותך ואת היית עושה לי צרות. והיום שום דבר, הכל נגמר, את לא עונה לי”. וכשהוא שר מנקודת מבטה של בת הזוג הוא עובר לטונים גבוהים. על גבי עטיפת הסינגל מופיעים עדן חסון והשחקנית נועה אסטנג'לוב. התמונה צולמה על ידי רן יחזקאל ועוצבה בידי AVOXVISION ועדן חסון. דור מאיר מועלם מ"מאקו" כתב כי זהו השיר הבולט ביותר מבין השירים שהוציא עדן חסון באותה תקופה. מבקר המוזיקה יוסי חרסונסקי כתב כי מתכונת הסיפורים של התרפקות על הטוב שהיה בעבר בין בני הזוג מול הנתק בהווה הפכה לתבנית כתיבה לא מעניינת ואף לא מרגשת. ב-20 באוגוסט 2023 הוציא עדן חסון גרסת קאבר לשיר שעובד והופק בידי חסון ונדב אהרוני. ב-4 ביולי נכנס השיר למצעד הסינגלים הישראלי היטליסט, ב-27 באוגוסט עלה למקום השני במצעד מדיה פורסט עם 188 השמעות בתחנות הרדיו הישראליות במהלך אותו שבוע, וב-2 בספטמבר עלה למקום הראשון במדיה פורסט עם 187 השמעות שבועיות. סרטון השיר "לא תראה אותי בוכה" באתר יוטיוב עדן חסון, אהלןן קהל יקר. מה שלומכם? הרבה זמן לא דיברנו ככה סתם., באתר אינסטגרם, ‏13 ביוני 2023 מערכת תרבות ובידור, אחרי חודש של מנוחה - עדן חסון חוזר עם שלושה סינגלים חדשים, באתר חדשות 13, 25 ביוני 2023 עדן חסון - לא תראה אותי בוכה | Eden Hason (Prod. by Navi), סרטון בערוץ "עדן חסון - Eden Hason", באתר יוטיוב (אורך: 03:43) יוסי חרסונסקי, עדן חסון לא תראה אותי בוכה, באתר יוסמיוסיק, ‏26 ביוני 2023 דור מאיר מועלם, ‏אחרי 6 שבועות: "לאהוב אותך כל יום" של עדן חסון במקום הראשון, באתר ‏מאקו‏, 13 ביולי 2023 עדן חסון - לא תראה אותי בוכה (קאבר) Rock N Roll, סרטון בערוץ "עדן חסון - Eden Hason", באתר יוטיוב (אורך: 01:42) דור מאיר מועלם, ‏עדן חסון הקליט שיר חופה, עכשיו זה כבר להיט, באתר ‏מאקו‏, 6 ביולי 2023 26/08/23, מדיה פורסט דירוג תחנות הרדיו: אייל גולן ואיתי לוי בקרב על הפסגה, באתר אייס, 27 באוגוסט 2023 המצעד השבועי של מדיה פורסט, באתר web.archive.org, ‏24 בספטמבר 2023 דירוג תחנות הרדיו: עדן חסון גובר על איתי לוי; עדן בן זקן עולה, באתר אייס, 3 בספטמבר 2023 כאן גימל, העשירייה: המצעד של ישראל, 31 באוגוסט 2023 דירוג תחנות הרדיו: עדן חסון גובר על איתי לוי; עדן בן זקן עולה, באתר אייס, 3 בספטמבר 2023 תוצאות המצעד השנתי 2023 של היטליסט, באתר מאקו
דייקי האשיוקה

דייקי האשיוקה (ביפנית: 橋岡 大樹; נולד ב-17 במאי 1999 בסאיטאמה שביפן) הוא כדורגלן יפני המשחק בעמדת המגן הימני בקבוצת לוטון טאון מהפרמייר ליג ובנבחרת יפן. האשיוקה גדל במחלקת הנוער של אוראווה רד דיימונדס, ובשנת 2017 החל לשחק בקבוצה הבוגרת של המועדון במסגרת ליגת העל היפנית. בסך הכל ערך 74 הופעות ליגה במדי המועדון, בהן הבקיע ארבעה שערים. ב-31 בינואר 2021 הושאל האשיוקה לסנט טרוידן מליגת העל הבלגית עד לתום עונת 2020/2021, ולאחר סיום תקופת ההשאלה חתם על חוזה קבוע במועדון. ב-30 בינואר 2024 חתם האשיוקה בלוטון טאון מהפרמייר ליג. הוא ערך את הופעת הבכורה שלו בקבוצה ב-27 בפברואר 2024 כשעלה כמחליף בהפסד 2–6 למנצ'סטר סיטי במסגרת הגביע. את הופעת הבכורה שלו בליגה הוא ערך ב-2 במרץ בהפסד 2–3 לאסטון וילה. ב-10 בדצמבר 2019 ערך האשיוקה את הופעת הבכורה שלו בנבחרת יפן, בניצחון 2–1 על נבחרת סין במסגרת אליפות מזרח אסיה 2019. הוא היה חלק מסגל הנבחרת לטורניר הכדורגל באולימפיאדת טוקיו בשנת 2021, וערך שלוש הופעות בטורניר. מדיה וקבצים בנושא דייקי האשיוקה בוויקישיתוף דייקי האשיוקה, ברשת החברתית אקס (טוויטר) דייקי האשיוקה, ברשת החברתית אינסטגרם דייקי האשיוקה, באתר Transfermarkt דייקי האשיוקה, באתר Soccerway דייקי האשיוקה, באתר BDFutbol דייקי האשיוקה, באתר WorldFootball.net דייקי האשיוקה, באתר National Football Teams דייקי האשיוקה, באתר FootballDatabase.eu דייקי האשיוקה, באתר ESPN Japanese international Hashioka joins the Hatters, www.lutontown.co.uk (באנגלית בריטית)
סם האוזר

סמואל דייוויד "סם" האוזר (באנגלית: Samuel David "Sam" Hauser; נולד ב-8 בדצמבר 1997) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הסמול פורוורד. האוזר נולד בעיר גרין ביי שבוויסקונסין. בין השנים 2016–2019 למד באוניברסיטת מרקט אשר במילווקי, ולאורך התקופה העמיד ממוצעים של 12.7 נקודות, 6.0 ריבאונדים ו-2.2 אסיסטים למשחק. בשנת 2020 עבר ללמוד באוניברסיטת וירג'יניה, ובעונתו היחידה בקבוצת הכדורסל שלה – 2020/2021 – קלע 16.0 נקודות ואסף 6.8 ריבאונדים בממוצע למשחק. האוזר לא נבחר כלל בדראפט ה-NBA‏ 2021, אולם באוגוסט 2021 זכה לחוזה כפול בקבוצת בוסטון סלטיקס. בפברואר 2022 חתם על חוזה NBA סטנדרטי עם הסלטיקס עד לסיום עונת 2021/2022, בה העפילו לגמר ה-NBA. ביולי 2022 חתם על הארכת חוזה בבוסטון ל-3 עונות נוספות. ב-7 באפריל 2023 קלע שיא קריירה של 26 נקודות במשחק מול טורונטו ראפטורס, ויומיים לאחר מכן השווה את השיא במשחק מול אטלנטה הוקס. בעונתו השנייה בבוסטון שותף ב-80 משחקים בסך הכול, ורשם ממוצעים של 6.4 נקודות, 2.6 ריבאונדים ו-1.8 שלשות למשחק. מדיה וקבצים בנושא סם האוזר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
חדר הרגעה

חדר הרגעה, המכונה גם "הקופסה", הוא חדר מרופד בבתי חולים פסיכיאטריים אליו מוכנסים חולים אשר זקוקים להרגעה או בידוד. הריפוד שעל קירות החדר נועד למנוע מהמטופל לפגוע בעצמו בעזרת הקירות (למשל במצבים של פסיכוזה). שיטה זו היא אחת משיטות ההרגעה הפיזיות, הקיימות ברפואת הנפש לשם התמודדות עם מקרים רגשיים-התנהגותיים קיצוניים של מטופלים (לצד שיטות כגון קשירה ואחיזה טיפולית מרסנת). בעשור הראשון של המאה ה-21 גברה הביקורת הציבורית אודות אמצעי ריסון פיזיים בעקבות חשיפת מקרים בעיתונות העולמית והארצית של שימוש לרעה בשיטות אלה ועל הסבל והנזקים שהם גורמים למטופלים; בהקשר לכך, חדרי ההרגעה מוצעים כיום על ידי משרד הבריאות כחלופה הומאנית יותר בהשוואה לקשירה. חדר הרגעה משמש גם לבידוד מטופלים המסוכנים לעצמם או לאחרים. על פי הוראות משרד הבריאות, יש לבצע בידוד של מטופל לזמן הקצר ביותר הנחוץ להשגת מטרות הבידוד. הוראה לבידוד של מטופל ("הוראת הגבלה") תינתן על פי שיקול דעת רפואי, במידה הנדרשת בלבד, ורק לצורך מניעת סכנה למטופל או זולתו. ניתן להוציא הוראת הגבלה רק כאשר קיים חשש, ברמת ודאות גבוהה, לסכנת חיים או לפגיעה חמורה במטופל או בזולתו. הכללים של משרד הבריאות לגבי בידוד של מטופל זהים ומופיעים יחד עם הכללים לגבי הוראות להגבלה מכנית, מלבד ההוראה שבכל מקרה שהדבר ניתן, יש להעדיף בידוד על הגבלה מכנית. טיפול פסיכיאטרי אחיזה טיפולית מרסנת קשירה פסיכיאטרית אשפוז כפוי TheTimeChamber - History and photographs of Padded Cells in Great Britain דליה וירצברג-רופא, מתמודדי הנפש בישראל מפחדים למות קשורים למיטה, באתר הארץ, 22 ביוני 2015 עידו אפרתי, משרד הבריאות מתכנן להפסיק קשירת מטופלים פסיכיאטריים עד סוף 2018, באתר הארץ, 2 ביוני 2016 הגבלה מכנית ובידוד מטופלים באשפוז פסיכיאטרי - משרד הבריאות, שנת 2018 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מרי קוגן

מרי קוגן (נולדה ב-19 בספטמבר 1968) היא שייטת פאראלימפית ישראלית. קוגן מתאמנת ומתחרה עם בעלה איגור קוגן והם ייצגו את ישראל במשחקים הפאראלימפיים בייג'ינג (2008). באליפות העולם בשיט לנכים התחרו בטורניר חתירה זוגית. זכו בשנת 2006 זכו במקום הראשון עם תוצאה של 04:49.48 דקות ובשנת 2007 דורגו במקום החמישי עם תוצאה של 04:37.17 דקות. בגביע העולם לשנת 2008 בשיט לנכים דורגו במקום השני בטורניר חתירה זוגית עם תוצאה של 05:08.29 דקות. הם הבטיחו את השתתפותם במשחקים הפאראלימפיים בייג'ינג (2008) ובהם סיימו עם תוצאה של 04:50.43 דקות. בגביע העולם לשנת 2009 דורגו במקום השלישי בטורניר חתירה זוגית עם תוצאה של 04:35.82 דקות. באליפות העולם באותה שנה דורגו במקום השישי עם תוצאה של 04:27.09 דקות. פירוט השתתפותה בתחרויות המשחקים הפאראלימפיים באתר הרשמי של IPC (באנגלית)
איגור קוגן

איגור קוגן (נולד ב-2 במרץ 1957) הוא שייט פאראלימפי ישראלי. קוגן מתאמן ומתחרה עם אשתו מרי קוגן והם ייצגו את ישראל במשחקים הפאראלימפיים בייג'ינג (2008). באליפות העולם בשיט לנכים התחרו בטורניר חתירה זוגית. זכו בשנת 2006 זכו במקום הראשון עם תוצאה של 04:49.48 דקות ובשנת 2007 דורגו במקום החמישי עם תוצאה של 04:37.17 דקות. בגביע העולם לשנת 2008 בשיט לנכים דורגו במקום השני בטורניר חתירה זוגית עם תוצאה של 05:08.29 דקות. הם הבטיחו את השתתפותם במשחקים הפאראלימפיים בייג'ינג (2008) ובהם סיימו עם תוצאה של 04:50.43 דקות. בגביע העולם לשנת 2009 דורגו במקום השלישי בטורניר חתירה זוגית עם תוצאה של 04:35.82 דקות. באליפות העולם באותה שנה דורגו במקום השישי עם תוצאה של 04:27.09 דקות. שיחק טניס שולחן באוזבקיסטן ובישראל בדרגת נכות 8. בשנת 2005 התחרה באליפות אירופה בטורניר זוגות לצד זאב גליקמן. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) איגור קוגן (אוזבקיסטן) באתר איגוד טניס שולחן העולמי איגור קוגן (ישראל) באתר איגוד טניס שולחן העולמי
שביל סובב מכתש רמון

שביל סובב מכתש רמון הוא טרק מעגלי באורך כ־130 ק"מ בנגב, המקיף את מכתש רמון. השביל סומן ב־2016 ובאותה שנה הופקו מפות השביל וספר המתאר את המסלול. את השביל יזם בשנת 2010 נדב טאובה, תושב מצפה רמון. השביל מחבר מספר שבילים קיימים, ומסומן בצבע לבן סגול לבן או עיגול סגול על רקע לבן המוטבע על גבי סימון שביל קיים. רוב השביל עובר בשולי מכתש רמון, ובחלקיו עובר בתוך המכתש עצמו. ניתן ללכת את כל המסלול ברצף. יש חניוני לילה לאורך כל המסלול. חלקים מהמסלול חופפים למסלול שביל ישראל. החלוקה הרשמית היא לשמונה מקטעים, אבל ניתן לסיים אותו ב־4 עד 8 ימים. ממצפה רמון עד חניון לילה נחל ניצנה – מקטע שעובר לאור המצוק הצפוני של מכתש רמון. נקודות ציון: מרכז המבקרים, הר גמל, בור חמת. מחניון לילה נחל ניצנה עד חניון לילה בורות לוץ – מקטע שעובר בין בורות מים עתיקים ושרידיו של בוסתן. נקודות ציון: הר רמון. מחניון לילה בורות לוץ עד חניון לילה הר עידו – נקודות ציון: מצפור מעלה ערוד, הרוג'ומים על הר עידו. מחניון לילה הר עידו עד חניון לילה מפער פיטם – נקודות ציון: גב עודד, הר עודד. מחניון לילה מפער פיטם ועד חניון לילה נחל נקרות מערב – נקודות ציון: זקיף רמון, קיר האמוניטים, מחצבות גבס. מחניון לילה נחל נקרות מערב עד חניון בארות – נקודות ציון: הר סהרונים, נחל נקרות, פרסת נקרות, חאן סהרונים, עין סהרונים. מחניון בארות עד חניון לילה הר ארדון – נקודות ציון: נחל ארדון, גבעת חרוט, הר ארדון. מחניון לילה הר ארדון עד מצפה רמון – נקודות ציון: מעלה מחמל, מצד מחמל. מכתש רמון רותי טבזנסקי, חלון למכתש רמון – מסלול סובב רמון, מו”פ מדבר וים המלח, מצפה רמון ורשות הטבע והגנים, 2016 סובב מכתש רמון – המדריך הרשמי השלם, (באתר מרכז המידע של מצפה רמון) השביל במפה החופשית של Israel Hiking Map שמבוססת על OpenStreetMap סובב מכתש רמון - העמוד הראשי, (באתר נאקב) טרק ישראלי: סובב רמון בחמישה ימים, (באתר אאוטפאנל) סובב מכתש רמון עם שבילים 4X4 צילומי רחפן, סרטון בערוץ "שבילים - יואב קווה", באתר יוטיוב (אורך: 03:21) אוהד הנווד, אוהד הנווד עושה את שביל סובב מכתש רמון, באתר ynet, 6 במאי 2022
HALCA

HALCA (באנגלית: Highly Advanced Laboratory for Communications and Astronomy) היה רדיו טלסקופ שפעל תוך שימוש באינטרפרומטריה רחבת בסיס ארוך מאוד. הטלסקופ נבנה על ידי טושיבה. הוא היה בעל אנטנה בקוטר של 8 מ'. בנוסף לכך הותקנה אנטנה נוספת. הלוויין שוגר ב-12 בפברואר 1997 ממרכז החלל אוצ'ינורה. משך המשימה המתוכנן היה 3 שנים. האנטנה נפתחה ללא בעיות ובמשך יומיים בוצעו פעולות הכנסה לניצול של כלל המכשירים. משך הקפה היה כ-6.5 שעות. היה מתוכנן לקלוט אותות בתדר GHz ‏ 1.6, GHz‏ 5.0 ו-GHz‏ 22. בגלל בעיות שנבעו מרעידות בזמן השיגור לא היה ניתן לנצל תדר 22 ‏GHz. פעילות נמשכה הרבה מעבר למתוכנן וזאת למרות הקטנה משמעותית של הספק חשמלי שהיה מיוצר על ידי פאנל סולארי. היא הופסקה בשנת 2005. משימה נוספת שתוכנה לשנת 2012 בוטלה. במהלך פעילות HALCA בוצעו תצפיות על מקורות שונות של גלי רדיו בחלל. נתונים שהתקבלו נקלטו ב-5 תחנות קרקע ביפן, ארצות הברית, ספרד ואוסטרליה. העברת הנתונים התבצע בקצב 128 MB בשנייה. על בסיס המידע שהתקבל נכתבו מאמרים רבים. מדיה וקבצים בנושא HALCA בוויקישיתוף תיאור פעילות נתונים מאתר הסוכנות היפנית HALCA, באתר אנציקלופדיה בריטניקה (באנגלית)